title: 2014/94/EU: Odluka Europskog parlamenta i Vijeća od 20. studenoga 2013. o mobilizaciji instrumenta fleksibilnosti

text:
               19.2.2014

               HR

               Službeni list Europske unije

               L 48/8

      ODLUKA EUROPSKOG PARLAMENTA I VIJEĆA

   od 20. studenoga 2013.
   o mobilizaciji instrumenta fleksibilnosti
   (2014/94/EU)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Međuinstitucionalni sporazum između Europskog parlamenta, Vijeća i Komisije od 17. svibnja 2006. o proračunskoj disciplini i dobrom financijskom upravljanju (1), a posebno njegovu točku 27.,
   uzimajući u obzir prijedlog Europske komisije,
   budući da se nakon provjere svih mogućnosti za preraspodjelu odobrenih sredstava za preuzimanje obveza iz naslova 1.b mobilizacija instrumenta fleksibilnosti čini nužnom radi dopune financiranja u općem proračunu Unije za financijsku godinu 2013. iznad gornje granice naslova 1.b od 134 049 037 EUR prema financiranju Europskog socijalnog fonda radi povećanja sredstava dodijeljenih Francuskoj, Italiji i Španjolskoj za 2013. godinu ukupnim iznosom od 150 000 000 EUR,
   DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2013. instrument fleksibilnosti rabi se za osiguravanje odobrenih sredstava za preuzimanje obveza iz naslova 1.b u iznosu od 134 049 037 EUR.
   Taj će se iznos upotrijebiti za dopunu financiranja Europskog socijalnog fonda u sklopu naslova 1.b.
   Članak 2.
   Ova se Odluka objavljuje u Službenom listu Europske unije.

      Sastavljeno u Strasbourgu 20. studenoga 2013.

            Za Europski parlament

            Predsjednik

         M. SCHULZ

            Za Vijeće

            Predsjednik

         V. LEŠKEVIČIUS

      (1)  SL C 139, 14.6.2006., str. 1.


title: 2011/223/EU: Odluka Vijeća od 31. ožujka 2011. o utvrđivanju stajališta koje Europska unija mora zauzeti u Međunarodnom vijeću za šećer u pogledu produljenja Međunarodnog sporazuma o šećeru iz 1992.

text:
               03/Sv. 029

               HR

               Službeni list Europske unije

               308

         32011D0223

               L 094/1

               SLUŽBENI LIST EUROPSKE UNIJE

               31.03.2011.

      ODLUKA VIJEĆA

   od 31. ožujka 2011.
   o utvrđivanju stajališta koje Europska unija mora zauzeti u Međunarodnom vijeću za šećer u pogledu produljenja Međunarodnog sporazuma o šećeru iz 1992.
   (2011/223/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207., u vezi s njegovim člankom 218. stavkom 9.,
   uzimajući u obzir prijedlog Europske komisije,
   budući da je Međunarodni sporazum o šećeru iz 1992., koji je Vijeće sklopilo u ime Zajednice putem Odluke 92/580/EEZ (1), prvotno ostao na snazi do 31. prosinca 1995. Od tada je redovito produljivan za uzastopna razdoblja od 2 godine. Zadnje je produljen odlukom Međunarodnog vijeća za šećer od 28. svibnja 2009. i ostat će na snazi do 31. prosinca 2011. Daljnje produljenje u interesu je Unije. Komisija, koja predstavlja Uniju u Međunarodnom vijeću za šećer, treba stoga biti ovlaštena glasovati u korist takvog produljenja,
   DONIJELO JE OVU ODLUKU:
   Članak 1.
   Stajalište koje Unija mora zauzeti u Međunarodnom vijeću za šećer je da glasuje u korist produljenja Međunarodnog sporazuma o šećeru iz 1992. za daljnje razdoblje do 2 godine.
   Komisija se ovime ovlašćuje da izrazi svoje stajalište u Međunarodnom vijeću za šećer.
   Članak 2.
   Ova Odluka stupa na snagu da dan njezinog donošenja.

      Sastavljeno u Bruxellesu 31. ožujka 2011.

            Za Vijeće

            Predsjednik

            VÖLNER P.

      (1)  SL L 379, 23.12.1992., str. 15.


title: 2003/197/EZ: Odluka Vijeća od 21. listopada 2002. o potpisivanju, u ime Zajednice, i privremenoj primjeni Sporazuma u obliku razmjene pisama između Europske zajednice i bivše jugoslavenske republike Makedonije o sustavu ekobodova koji će se primjenjivati na tranzitni promet bivše jugoslavenske republike Makedonije kroz Austriju

text:
               07/Sv. 022

               HR

               Službeni list Europske unije

               43

         32003D0197

               L 075/33

               SLUŽBENI LIST EUROPSKE UNIJE

               21.10.2002.

      ODLUKA VIJEĆA

   od 21. listopada 2002.
   o potpisivanju, u ime Zajednice, i privremenoj primjeni Sporazuma u obliku razmjene pisama između Europske zajednice i bivše jugoslavenske republike Makedonije o sustavu ekobodova koji će se primjenjivati na tranzitni promet bivše jugoslavenske republike Makedonije kroz Austriju
   (2003/197/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 71. stavak 1., u vezi s prvom rečenicom prvog podstavka njegova članka 300. stavka 2.,
   uzimajući u obzir prijedlog Komisije,
   budući da:

               (1)

               Komisija je dogovorila Sporazum u obliku razmjene pisama između Europske zajednice i bivše jugoslavenske republike Makedonije o sustavu ekobodova koji će se primjenjivati na tranzitni promet bivše jugoslavenske republike Makedonije kroz Austriju.

               (2)

               Podložno njegovu mogućem kasnijem sklapanju, Sporazum, parafiran 25. siječnja 2001., bi trebalo potpisati.

               (3)

               Potrebno je omogućiti privremenu primjenu Sporazuma od 1. siječnja 2002.,

         ODLUČILO JE:
   Članak 1.
   Ovime se, u ime Zajednice, odobrava potpisivanje Sporazuma u obliku razmjene pisama između Europske zajednice i bivše jugoslavenske republike Makedonije o sustavu ekobodova koji će se primjenjivati na tranzitni promet bivše jugoslavenske republike Makedonije kroz Austriju, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu/osobe koje će potpisati Sporazum u ime Zajednice, podložno njegovu sklapanju.
   Članak 3.
   Uz uvjet uzajamnosti, Sporazum iz članka 1. primjenjuje se na privremenoj osnovi od 1. siječnja 2002. do okončanja postupaka za njegovo formalno sklapanje.
   Članak 4.
   Ova se Odluka objavljuje u Službenom listu Europske unije.

      Sastavljeno u Luksemburgu 21. listopada 2002.

            Za Vijeće

            Predsjednik

         P. S. MØLLER


title: 2005/372/EZ: Odluka Vijeća od 3. ožujka 2005. o sklapanju Sporazuma između Europske zajednice i Demokratske Socijalističke Republike Šri Lanke o ponovnom prihvatu osoba bez dozvole boravka

text:
               11/Sv. 116

               HR

               Službeni list Europske unije

               24

         32005D0372

               L 124/41

               SLUŽBENI LIST EUROPSKE UNIJE

         ODLUKA VIJEĆA
   od 3. ožujka 2005.
   o sklapanju Sporazuma između Europske zajednice i Demokratske Socijalističke Republike Šri Lanke o ponovnom prihvatu osoba bez dozvole boravka
   (2005/372/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. stavak 3. točku (b), zajedno člankom 300. stavkom 2. prvim podstavkom, drugom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Komisija je u ime Europske zajednice pregovaranjem dogovorila Sporazum s Demokratskom Socijalističkom Republikom Šri Lankom o ponovnom prihvatu osoba bez dozvole boravka.

               (2)

               Sporazum je u ime Europske zajednice potpisan 4. lipnja 2004. podložno njegovom kasnijem sklapanju u skladu s Odlukom od 25. studenoga 2003.

               (3)

               Sporazum treba odobriti.

               (4)

               Sporazumom se osniva Zajednički odbor za ponovni prihvat koji može usvajati odluke s pravnim učinkom o određenim tehničkim pitanjima. Stoga je primjereno omogućiti jednostavnije postupke za zauzimanje stajališta Zajednice u tim slučajevima.

               (5)

               U skladu s člankom 3. Protokola o stajalištu Ujedinjene Kraljevine i Irske priloženom Ugovoru o Europskoj uniji i Ugovoru o osnivanju Europske zajednice, Ujedinjena Kraljevina je obavijestila o svojoj želji za sudjelovanjem u donošenju i primjeni ove Odluke.

               (6)

               U skladu s člankom 1. i člankom 2. Protokola o stajalištu Ujedinjene Kraljevine i Irske priloženom Ugovoru o Europskoj uniji i Ugovoru o osnivanju Europske zajednice i ne dovodeći u pitanje članak 4. tog Protokola Irska ne sudjeluje u donošenju ove Odluke te je ona ne obvezuje niti se na nju primjenjuje.

               (7)

               U skladu s člankom 1. i člankom 2. Protokola o stajalištu Danske priloženom Ugovoru o Europskoj uniji i Ugovoru o osnivanju Europske zajednice Danska ne sudjeluje u donošenju ove Odluke te je ona ne obvezuje niti se na nju primjenjuje,

         ODLUČILO JE:
   Članak 1.
   Sporazum između Europske zajednice i Demokratske Socijalističke Republike Šri Lanke o ponovnom prihvatu osoba bez dozvole boravka i deklaracije koje su mu priložene odobravaju se u ime Zajednice.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest kako je predviđeno člankom 21. stavkom 2. Sporazuma.
   Članak 3.
   Komisija uz pomoć stručnjaka iz država članica zastupa Zajednicu u Zajedničkom odboru za ponovni prihvat koji se osniva člankom 17. Sporazuma.
   Članak 4.
   Komisija zauzima stajalište Zajednice u okviru Zajedničkog odbora za ponovni prihvat s obzirom na usvajanje njegovog poslovnika u skladu sa zahtjevom iz članka 17. stavka 5. Sporazuma, nakon savjetovanja s posebnim odborom koji imenuje Vijeće.
   Za sve druge odluke Zajedničkog odbora za ponovni prihvat stajalište Zajednice kvalificiranom većinom usvaja Vijeće na prijedlog Komisije.
   Članak 5.
   Ova Odluka se objavljuje u Službenom listu Europske unije.

      Sastavljeno u Bruxellesu 3. ožujka 2005.

            Za Vijeće

            Predsjednik

         F. BILTGEN


title: 2014/116/EU: Odluka Vijeća od 28. siječnja 2014. o sklapanju Sporazuma u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u rasporedima Republike Bugarske i Rumunjske u okviru njihova pristupanja Europskoj uniji

text:
               4.3.2014

               HR

               Službeni list Europske unije

               L 64/1

      ODLUKA VIJEĆA

   od 28. siječnja 2014.
   o sklapanju Sporazuma u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u rasporedima Republike Bugarske i Rumunjske u okviru njihova pristupanja Europskoj uniji
   (2014/116/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 29. siječnja 2007. ovlastilo Komisiju da započne pregovore s određenim drugim članicama Svjetske trgovinske organizacije u skladu s člankom XXIV. stavkom 6. Općeg sporazuma o carinama i trgovini (GATT) iz 1994., u okviru pristupanja Republike Bugarske i Rumunjske Europskoj uniji.

               (2)

               Komisija je vodila pregovore u okviru direktiva za pregovore koje je donijelo Vijeće.

               (3)

               Ti su pregovori zaključeni te je Sporazum u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u rasporedima Republike Bugarske i Rumunjske u okviru njihova pristupanja Europskoj uniji („Sporazum”) parafiran 31. svibnja 2012.

               (4)

               Sporazum je potpisan u ime Europske unije 9. rujna 2013., podložno njegovom kasnijem sklapanju, u skladu s Odlukom Vijeća 2012/763/EU (1).

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u rasporedima Republike Bugarske i Rumunjske u okviru njihova pristupanja Europskoj uniji odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se da odredi osobu ovlaštenu (osobe ovlaštene) u ime Unije poslati obavijest predviđenu u Sporazumu (2).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 28. siječnja 2014.

            Za Vijeće

            Predsjednik

         G. STOURNARAS

      (1)  SL L 337, 11.12.2012., str. 1.

      (2)  Glavno tajništvo Vijeća objavit će datum stupanja Sporazuma na snagu u Službenom listu Europske unije.


title: Odluka Vijeća 2003/642/PUP od 22. srpnja 2003. o primjeni na Gibraltar Konvencije o borbi protiv korupcije u kojoj sudjeluju dužnosnici Europskih zajednica ili dužnosnici država članica Europske unije

text:
68                       HR                                  Službeni list Europske unije                                            19/Sv. 16
32003D0642
10.9.2003.                                               SLUŽBENI LIST EUROPSKE UNIJE                                                L 226/27
                                                        ODLUKA VIJEĆA 2003/642/PUP
                                                                od 22. srpnja 2003.
                o primjeni na Gibraltar Konvencije o borbi protiv korupcije u kojoj sudjeluju dužnosnici Europskih
                                            zajednica ili dužnosnici država članica Europske unije
VIJEĆE EUROPSKE UNIJE,                                                         (5)    Poželjno je da se Konvencija o korupciji primjenjuje na
                                                                                Gibraltar,
uzimajući u obzir Ugovor o Europskoj uniji,
                                                                               ODLUČILO JE:
uzimajući u obzir Konvenciju o borbi protiv korupcije u kojoj
sudjeluju dužnosnici Europskih zajednica ili dužnosnici država
članica Europske unije (1) („Konvencija o korupciji”),                                                    Članak 1.
budući da:                                                                     Konvencija o korupciji primjenjuje se na Gibraltar.
(1)     Konvencija korupciji izrađena je na osnovi Akta Vijeća                                            Članak 2.
        od 26. svibnja 1997.,
                                                                               Ova se Odluka objavljuje u Službenom listu Europske unije i stupa
(2)     Konvencija o korupciji ne sadrži odredbe o njezinoj                    na snagu na dan objave.
        primjeni na Gibraltar.
(3)     Konvencija o korupciji, kao i još nekoliko drugih                      Sastavljeno u Bruxellesu 22. srpnja 2003.
        konvencija izrađenih na istoj osnovi, sklopljena je na
        osnovi glave VI. Ugovora o Europskoj uniji i to prije
        1. lipnja 2000. (2) i tada nije bila proširena na Gibraltar.
                                                                                Za Vijeće
(4)     Ujedinjena Kraljevina odgovorna je za međunarodne                                                           Predsjednik
        odnose Gibraltara.                                                                                G. ALEMANNO
(1) SL C 195, 25.6.1997., str. 1.
(2) Datum s kojim dogovori između Španjolske i Ujedinjenoga Kraljev
    stva, vezani za tijela Gibraltara u okviru instrumenata EU-a i EZ-a,
    proizvode pravne učinke.


title: Odluka Vijeća (EU) 2016/817 od 17. svibnja 2016. o sklapanju, u ime Europske unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane

text:
               25.5.2016

               HR

               Službeni list Europske unije

               L 136/1

         ODLUKA VIJEĆA (EU) 2016/817
   od 17. svibnja 2016.
   o sklapanju, u ime Europske unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je 28. lipnja 2007. donijelo Uredbu (EZ) br. 753/2007 (2) o sklapanju Sporazuma o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane („Sporazum o partnerstvu”). Važeći Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu prestaje važiti 31. prosinca 2015.

               (2)

               Unija je u pregovorima s Kraljevinom Danskom i vladom Grenlanda dogovorila novi protokol uz Sporazum o partnerstvu („Protokol”) kojim se utvrđuju ribolovne mogućnosti i financijski doprinos.

               (3)

               Protokol je potpisan u skladu s Odlukom Vijeća (EU) 2015/2103 (3) te se privremeno primjenjuje od 1. siječnja 2016.

               (4)

               Člankom 10. Sporazuma o partnerstvu osnovan je Zajednički odbor odgovoran za praćenje primjene Sporazuma o partnerstvu i osiguranje njegove provedbe. Nadalje, u skladu s Protokolom, Zajednički odbor može odobriti određene izmjene Protokola. Radi olakšanja odobravanja takvih izmjena primjereno je ovlastiti Komisiju, podložno određenim uvjetima, za njihovo odobravanje na temelju pojednostavnjenog postupka.

               (5)

               Protokol bi trebalo odobriti u ime Unije,

         DONIJELO JE OVU ODLUKU:
   Članak 1.
   Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane („Protokol”), odobrava se u ime Unije (4).
   Članak 2.
   Predsjednik Vijeća u ime Unije šalje obavijest predviđenu u članku 15. Protokola.
   Članak 3.
   Podložno odredbama i uvjetima navedenima u Prilogu ovoj Odluci, Komisija je, u okviru Zajedničkog odbora, ovlaštena odobriti, u ime Unije, izmjene Protokola.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 17. svibnja 2016.

            Za Vijeće

            Predsjednik

         M.H.P. VAN DAM

      (1)  Suglasnost od 12. travnja 2016. (još nije objavljeno u Službenom listu).

      (2)  Uredba Vijeća (EZ) br. 753/2007 od 28. lipnja 2007. o sklapanju Sporazuma o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane (SL L 172, 30.6.2007., str. 1.).

      (3)  Odluka Vijeća (EU) 2015/2103 od 16. studenoga 2015. o potpisivanju, u ime Europske unije, i privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane (SL L 305, 21.11.2015., str. 1.).

      (4)  Protokol je objavljen u SL L 305, 21.11.2015., str. 3., zajedno s odlukom o njegovu potpisivanju.

      PRILOG

         Opseg ovlaštenja i postupak za utvrđivanje stajališta Unije u okviru Zajedničkog odbora

                  1.

                  Komisija je ovlaštena pregovarati s Grenlandom i, prema potrebi te podložno poštovanju točke 3. ovog Priloga, odobriti izmjene Protokola u odnosu na sljedeća pitanja:

                              (a)

                              utvrđivanje ribolovnih mogućnosti u skladu s člankom 3. stavcima 2. i 3. te člankom 8. Protokola, uključujući utvrđivanje referentne cijene i pristojbi za odobrenje za ribolov na temelju članka 8.;

                              (b)

                              odluku o modalitetima sektorske potpore u skladu s člankom 5. Protokola;

                              (c)

                              usvajanje mjera za osiguranje održivog iskorištavanja ribolovnih resursa u skladu s člankom 6. Protokola.

                  2.

                  U okviru Zajedničkog odbora Unija:

                              (a)

                              djeluje u skladu s ciljevima koje Unija želi postići u okviru zajedničke ribarstvene politike;

                              (b)

                              poštuje zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike;

                              (c)

                              promiče stajališta usklađena s mjerodavnim pravilima koja su donijele regionalne organizacije za upravljanje ribarstvom te u kontekstu zajedničkog upravljanja obalnih država.

                  3.

                  Kada se na sastanku Zajedničkog odbora predviđa donošenje odluke o izmjenama Protokola kako je navedeno u točki 1., poduzimaju se mjere potrebne kako bi se osiguralo da se stajalištem koje će se izraziti u ime Unije uzimaju u obzir najnovije statističke, biološke i druge relevantne informacije dostavljene Komisiji.
                  U tu svrhu i na temelju tih informacija službe Komisije Vijeću ili njegovim pripremnim tijelima, dovoljno vremena prije relevantnog sastanka Zajedničkog odbora, na razmatranje i odobrenje šalju dokument koji sadržava pojedinosti o predloženom stajalištu Unije.
                  U odnosu na pitanja iz točke 1. podtočke (a), za odobravanje predviđenog stajališta Unije od strane Vijeća zahtijeva se kvalificirana većina glasova. U ostalim slučajevima stajalište Unije predviđeno u pripremnom dokumentu smatra se usuglašenim, osim ako se tome protivi određeni broj država članica koji predstavlja blokirajuću manjinu tijekom sastanka pripremnog tijela Vijeća ili u roku od 20 dana od primitka pripremnog dokumenta, ovisno o tome što nastupi ranije. U slučaju protivljenja pitanje se upućuje Vijeću.
                  Ako tijekom daljnjih sastanaka, uključujući sastanke na licu mjesta, nije moguće postići dogovor kako bi se stajalištem Unije uzeli u obzir novi elementi, pitanje se upućuje Vijeću ili njegovim pripremnim tijelima.

                  4.

                  Komisiju se poziva da pravovremeno poduzme sve mjere potrebne u smislu daljnjeg postupanja u vezi s odlukom Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu takve odluke.


title: Odluka Političkog i sigurnosnog odbora (ZVSP) 2015/875 od 2. lipnja 2015. o prihvaćanju doprinosa treće države savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA) (EUMAM RCA/3/2015)

text:
               6.6.2015

               HR

               Službeni list Europske unije

               L 142/29

         ODLUKA POLITIČKOG I SIGURNOSNOG ODBORA (ZVSP) 2015/875
   od 2. lipnja 2015.
   o prihvaćanju doprinosa treće države savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA) (EUMAM RCA/3/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća (ZVSP) 2015/78 od 19. siječnja 2015. o savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA) (1), a posebno njezin članak 8. stavak 2.,
   budući da:

               (1)

               Vijeće je na temelju članka 8. stavka 2. Odluke (ZVSP) 2015/78 ovlastilo Politički i sigurnosni odbor za donošenje odgovarajućih odluka o prihvaćanju predloženih doprinosa trećih država.

               (2)

               Slijedom preporuke zapovjednika misije EU-a EUMAM RCA i savjeta Vojnog odbora Europske unije o ponudi doprinosa Republike Srbije, tu bi ponudu trebalo prihvatiti.

               (3)

               U skladu s člankom 5. Protokola br. 22 o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   1.   Ponuda doprinosa Republike Srbije savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA) prihvaća se i smatra se značajnom.
   2.   Republiku Srbiju izuzima se od financijskih doprinosa proračunu misije EUMAM RCA-a.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 2. lipnja 2015.

            Za Politički i sigurnosni odbor

            Predsjedatelj

         W. STEVENS

      (1)  SL L 13, 20.1.2015., str. 8.


title: 2010/614/EU: Odluka Vijeća od 14. lipnja 2010. o stajalištu koje Europska unija treba usvojiti u Vijeća ministara AKP-EU-a o prijelaznim mjerama primjenljivima od datuma potpisivanja do datuma stupanja na snagu Sporazuma o drugoj izmjeni Sporazuma o partnerstvu između članica Skupine afričkih, karipskih i pacifičkih zemalja, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000. , kako je prvi put izmijenjen u Luxembourgu 25. lipnja 2005.

text:
               11/Sv. 117

               HR

               Službeni list Europske unije

               23

         32010D0614

               L 269/1

               SLUŽBENI LIST EUROPSKE UNIJE

         ODLUKA VIJEĆA
   od 14. lipnja 2010.
   o stajalištu koje Europska unija treba usvojiti u Vijeća ministara AKP-EU-a o prijelaznim mjerama primjenljivima od datuma potpisivanja do datuma stupanja na snagu Sporazuma o drugoj izmjeni Sporazuma o partnerstvu između članica Skupine afričkih, karipskih i pacifičkih zemalja, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000., kako je prvi put izmijenjen u Luxembourgu 25. lipnja 2005.
   (2010/614/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
   uzimajući u obzir Sporazum o partnerstvu između članica Skupine afričkih, karipskih i pacifičkih zemalja, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (1), kako je prvi put izmijenjen u Luxembourgu 25. lipnja 2005. (2), (dalje u tekstu „Sporazum iz Cotonoua”), a posebno njegov članak 95. stavak 3.,
   uzimajući u obzir prijedlog Europske komisije,
   budući da:

               (1)

               Sporazum iz Cotonoua sklopljen je na rok od 20 godina počevši od 1. ožujka 2000. Međutim, predviđena je mogućnost njegove izmjene postupkom revizije nakon svakog petogodišnjeg razdoblja.

               (2)

               Pregovori o prvoj izmjeni Sporazuma iz Cotonoua okončani su u Bruxellesu 23. veljače 2005. Sporazum o izmjeni potpisan je u Luxembourgu 25. lipnja 2005. a stupio je na snagu 1. srpnja 2008.

               (3)

               Vijeće je 23. veljače 2009. ovlastilo Komisiju da započne pregovore s članicama Skupine afričkih, karipskih i pacifičkih zemalja kako bi se po drugi put izmijenio Sporazum iz Cotonoua.

               (4)

               Pregovori su okončani 19. ožujka 2010. tako što su na izvanrednom zasjedanju Vijeća ministara AKP-EU-a parafirani tekstovi koji čine osnovu Sporazuma o drugoj izmjeni Sporazuma iz Cotonoua (dalje u tekstu „Sporazum”).

               (5)

               Sporazum koji treba biti potpisan u Ouagadougouu 22. lipnja 2010. stupa na snagu po završetku ratifikacijskog postupka iz članka 93. Sporazuma iz Cotonoua.

               (6)

               U skladu s člankom 95. stavkom 3. Sporazuma iz Cotonoua Vijeće ministara AKP-EU-a usvojit će prijelazne mjere koje su potrebne da se obuhvati razdoblje od datuma potpisivanja do datuma stupanja na snagu Sporazuma.

               (7)

               Privremena primjena Sporazuma trebala bi biti i nužna i dovoljna prijelazna mjera,

         DONIJELO JE OVU ODLUKU:
   Jedini članak
   Stajalište koje Europska unija treba usvojiti u Vijeću ministara AKP-EU-a o prijelaznim mjerama primjenljivima od datuma potpisivanja do datuma stupanja na snagu Sporazuma o drugoj izmjeni Sporazuma o partnerstvu između Skupine afričkih, karipskih i pacifičkih zemalja, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000., kako je prvi put izmijenjen u Luxembourgu 25. lipnja 2005. (dalje u tekstu „Sporazum”), jest da treba odobriti privremenu primjenu Sporazuma, u skladu s uvjetima priloženog nacrta Odluke Vijeća ministara AKP-EU-a.
   O manjim promjenama nacrta Odluke moguće se sporazumjeti bez potrebe za izmjenom Odluke.

      Sastavljeno u Luxembourgu 14. lipnja 2010.

            Za Vijeće

            Predsjednik

         D. LÓPEZ GARRIDO

      (1)  SL L 317, 15.12.2000., str. 3.

      (2)  SL L 209, 11.8.2005., str. 27.
   PRILOG

      NACRT ODLUKE br. …/2010. VIJEĆA MINISTARA AKP-EU-a
      od 22. lipnja 2010.
      o prijelaznim mjerama primjenljivima od datuma potpisivanja do datuma stupanja na snagu Sporazuma o drugoj izmjeni Sporazuma o partnerstvu između članica Skupine afričkih, karipskih i pacifičkih zemalja, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000., kako je prvi put izmijenjen u Luxembourgu 25. lipnja 2005.
      VIJEĆE MINISTARA AKP-EU-a,
      uzimajući u obzir Sporazum o partnerstvu između članica Skupine afričkih, karipskih i pacifičkih zemalja s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1), kako je prvi put izmijenjen u Luxembourgu 25. lipnja 2005. (2), (dalje u tekstu „Sporazum iz Cotonoua”), a posebno njegov članak 95. stavak 3.,
      budući da:

                  (1)

                  Sporazum iz Cotonoua sklopljen je na rok od 20 godina počevši od 1. ožujka 2000. Međutim, predviđena je mogućnost njegove izmjene postupkom revizije nakon svakog petogodišnjeg razdoblja.

                  (2)

                  Pregovori o prvoj izmjeni Sporazuma iz Cotonoua okončani su u Bruxellesu 23. veljače 2005. Sporazum o izmjeni potpisan je u Luxembourgu 25. lipnja 2005. a stupio je na snagu 1. srpnja 2008.

                  (3)

                  Pregovori o drugoj izmjeni Sporazuma iz Cotonoua službeno su pokrenuti na sastanku Vijeća ministara AKP-EU-a od 29. svibnja 2009. a okončani su u Bruxellesu 19. ožujka 2010. Sporazum o drugoj izmjeni Sporazuma iz Cotonoua (dalje u tekstu „Sporazum”) koji je potpisan u Ouagadougouu 22. lipnja 2010. stupit će na snagu po završetku ratifikacijskog postupka iz članka 93. Sporazuma iz Cotonoua.

                  (4)

                  U skladu s člankom 95. stavkom 3. Sporazuma iz Cotonoua Vijeće ministara AKP-EU-a usvojit će prijelazne mjere koje su potrebne da se obuhvati razdoblje od datuma potpisivanja do datuma stupanja na snagu Sporazuma.

                  (5)

                  Europska unija i njezine države članice i članice Skupine afričkih, karipskih i pacifičkih zemalja (dalje u tekstu „stranke”) smatraju da je primjereno osigurati privremenu primjenu Sporazuma, koji proizvodi učinak od datuma njegova potpisivanja.

                  (6)

                  Stranke će nastojati dovršiti ratifikacijski postupak u roku od dvije godine od datuma potpisivanja Sporazuma,

            DONIJELO JE OVU ODLUKU:
      Članak 1.
      Privremena primjena Sporazuma
      Sporazum o drugoj izmjeni Sporazuma o partnerstvu između članica Skupine afričkih, karipskih i pacifičkih zemalja, s jedne strane, i Europske zajednice i njezinih država članica s druge strane, potpisan u Cotonouu 23. lipnja 2000., kako je prvi put izmijenjen u Luxembourgu 25. lipnja 2005., (dalje u tekstu „Sporazum”), privremeno se primjenjuje od datuma njegova potpisivanja.
      Članak 2.
      Provedba ove Odluke i stupanje na snagu Sporazuma
      Unija poduzima sve mjere potrebne da se osigura provedba ove Odluke. Države članice Unije i članice Skupine afričkih, karipskih i pacifičkih zemalja pozivaju se da poduzmu mjere koje smatraju potrebnima kako bi provele ovu Odluku.
      Stranke će nastojati dovršiti sve potrebne postupke kako bi osigurale da Sporazum u roku od dvije godine od njegova potpisivanja potpuno stupi na snagu.
      Članak 3.
      Stupanje na snagu i razdoblje primjene Odluke
      Ova Odluka stupa na snagu na dan potpisivanja Sporazuma.
      Primjenjuje se do dana stupanja na snagu Sporazuma.

         Sastavljeno u Ouagadougouu 22. lipnja 2010.

               Za Vijeće ministara AKP-EU-a

               Predsjednik

      (1)  SL L 317, 15.12.2000., str. 3.

      (2)  SL L 209, 11.8.2005., str. 27.


title: 2013/561/EU: Odluka Europskog parlamenta od 17. travnja 2013. o zaključenju poslovnih knjiga Europskog centra za razvoj strukovnog osposobljavanja za financijsku godinu 2011.

text:
               16.11.2013

               HR

               Službeni list Europske unije

               L 308/27

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga Europskog centra za razvoj strukovnog osposobljavanja za financijsku godinu 2011.
   (2013/561/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2005/948/EZ: Odluka Vijeća od 20. prosinca 2005. o potpisivanju i privremenoj primjeni Sporazuma u obliku razmjene pisama između Europske zajednice i Republike Bjelarusa o izmjeni Sporazuma između Europske unije i Republike Bjelarusa o trgovini tekstilnim proizvodima

text:
               11/Sv. 116

               HR

               Službeni list Europske unije

               63

         32005D0948

               L 345/21

               SLUŽBENI LIST EUROPSKE UNIJE

         ODLUKA VIJEĆA
   od 20. prosinca 2005.
   o potpisivanju i privremenoj primjeni Sporazuma u obliku razmjene pisama između Europske zajednice i Republike Bjelarusa o izmjeni Sporazuma između Europske unije i Republike Bjelarusa o trgovini tekstilnim proizvodima
   (2005/948/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom njegovoga članka 300. stavka 2.,
   uzimajući u obzir prijedlog Komisije,
   budući da:

               (1)

               Komisija je u ime Zajednice ugovorila bilateralni sporazum s Republikom Bjelorusom, radi produljivanja postojećega bilateralnog sporazuma i protokole o trgovini tekstilnim proizvodima na jednu godinu, uz brojne prilagodbe količinskih ograničenja.

               (2)

               Sporazum bi trebalo potpisati u ime Zajednice, podložno njegovom mogućem kasnijem zaključivanju.

               (3)

               Ovaj bilateralni sporazum trebalo bi primjenjivati na privremenoj osnovi, počevši s 1. siječnja 2006., nakon završavanja postupaka koji su potrebni za njegovo zaključivanje te je podložan uzajamnoj privremenoj primjeni Republike Bjelarusa,

         ODLUČILO JE:
   Članak 1.
   Podložno mogućem zaključivanju u budućnosti, ovime se predsjednik Vijeća ovlašćuje da imenuje osobe ovlaštene da u ime Europske zajednice potpišu Sporazum u obliku razmjene pisama između Europske zajednice i Republike Bjelarusa, o izmjeni Sporazuma između Europske unije i Republike Bjelarusa o trgovini tekstilnim proizvodima (Sporazum).
   Članak 2.
   Sporazum se primjenjuje na privremenoj osnovi, nakon njegovog službenog zaključenja, i podložan je uzajamnoj privremenoj primjeni Sporazuma Republike Bjelarusa, od 1. siječnja 2006.
   Tekst Sporazuma priložen je ovoj Odluci.
   Članak 3.
   1.   Ako Bjelarus ne uspije ispuniti svoje obveze prema stavku 2. točki 4. Sporazuma, kvota za 2006. smanjit će se na razine koje su se primjenjivale 2005.
   2.   Odluka o provedbi stavka 1. donosi se u skladu s postupcima na koje se odnosi članak 17. Uredbe Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1).
   Članak 4.
   Ova Odluka se objavljuje u Službenom listu Europske unije.
   Stupa na snagu sljedećeg dana od dana objave.

      Sastavljeno u Bruxellesu 20. prosinca 2005.

            Za Vijeće

            Predsjednica

         M. BECKETT

      (1)  SL L 275., 8.11.1993., str. 1. Uredba kako je zadnje izmijenjena Uredbom (EZ) br. 1478/2005 (SL L 236., 13.9.2005., str. 3.).


title: 2006/908/EZ, Euratom: Odluka Vijeća od 4. prosinca 2006. o prvom obroku trećeg doprinosa Zajednice Europskoj banci za obnovu i razvoj za Fond za sarkofag za Černobil

text:
               11/Sv. 116

               HR

               Službeni list Europske unije

               124

         32006D0908

               L 346/28

               SLUŽBENI LIST EUROPSKE UNIJE

         ODLUKA VIJEĆA
   od 4. prosinca 2006.
   o prvom obroku trećeg doprinosa Zajednice Europskoj banci za obnovu i razvoj za Fond za sarkofag za Černobil
   (2006/908/EZ, Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 203.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Zajednica je u skladu s jasnom politikom podrške Ukrajini u njezinim nastojanjima da otkloni posljedice nuklearne nesreće koja se dogodila 26. travnja 1986. u nuklearnoj elektrani Černobil već donirala EUR 90,5 milijuna tijekom 1999. i 2000. godine u Fond za sarkofag za Černobil uspostavljen u Europskoj banci za obnovu i razvoj (EBRD) u skladu s Odlukom 98/381/EZ, Euratom (2) te daljnjih EUR 100 milijuna tijekom razdoblja od 2001. do 2005. u skladu s Odlukom 2001/824/EZ, Euratom (3).

               (2)

               Kao upravitelj Fonda za sarkofag za Černobil, EBRD je potvrdio skupu doprinositelja fonda kako je postojao manjak od približno EUR 250 milijuna I kako nije bilo dovoljno neraspoređenih sredstava da bi se omogućilo sklapanje ugovora za novu zaštitnu konstrukciju. U 2005. godini zatražene su nove obveze od doprinositelja kako bi se izbjegle daljnje odgode projekta.

               (3)

               Bivše članice G7 i Zajednica, koji su osigurali većinu doprinosa u Fond za sarkofag za Černobil, usuglasili su se o načelu daljnjih doprinosa u fond u skladu s prethodnom raspodjelom obveza među doprinositeljima.

               (4)

               Uredba Vijeća (EZ, Euratom) br. 99/2000 od 29. prosinca 1999. o pružanju pomoći zemljama partnerima u istočnoj Europi i središnjoj Aziji (4) sadrži kao prioritet u području nuklearne sigurnosti doprinos važećim međunarodnim inicijativama podržanima od EU-a, kao što je inicijativa G7/EU o zatvaranju nuklearne elektrane Černobil.

               (5)

               U Komunikaciji Europskom parlamentu i Vijeću od 6. rujna 2000. Komisija je dala prijedlog da se od 2001. godine financijska podrška Zajednice za nuklearnu sigurnost u novim neovisnim zemljama i zemljama središnje i istočne Europe treba uzimati iz jedinstvene proračunske linije za financijsku pomoć za nuklearnu sigurnost novih neovisnih zemalja.

               (6)

               Pravila EBRD-a o nabavi vrijede za bespovratna sredstva dodijeljena iz sredstava Fonda za sarkofag za Černobil, uz razumijevanje da nabava u načelu treba biti ograničena na proizvode i usluge proizvedene u ili isporučene iz zemalja doprinositelja ili zemalja u kojima djeluje EBRD. Ta pravila nisu identična onima koja vrijede za aktivnosti koje se izravno financiraju programom Tacis te stoga ne mogu pokriti doprinos koji je predmet ove Odluke.

               (7)

               Međutim, primjereno je s obzirom na aranžmane o nabavi u skladu s pravilima EBRD-a za Fond za sarkofag za Černobil osigurati nepostojanje diskriminacije između pojedinih država članica neovisno o tome jesu li sklopile zasebne sporazume o doprinosu s EBRD-om ili nisu.

               (8)

               Također je primjereno da se aranžmani o nabavi s trećim zemljama koje nisu partneri Tacis-a odobravaju od slučaja do slučaja u interesu projekata koji se odnose na provedbeni plan sarkofaga za Černobil.

               (9)

               Za donošenje ove Odluke Ugovorima nisu predviđene ovlasti osim onih iz članka 308. Ugovora o EZ-u i članka 203. Ugovora o Euratomu,

         ODLUČILO JE:
   Članak 1.
   Zajednica daje doprinos od EUR 14,4 milijuna Europskoj banci za obnovu i razvoj (EBOR) za fond za izgradnju zaštitne zgrade za černobilski reaktor u 2006.
   Proračunska vlast odobrava raspodjelu unutar granica financijske projekcije. Doprinos se financira prema raspoloživim godišnjim proračunskim raspodjelama.
   Članak 2.
   1.   Komisija upravlja doprinosom za Fond za sarkofag za Černobil u skladu s Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5), posebno uzimajući u obzir načela dobrog i učinkovitog upravljanja.
   Komisija prosljeđuje sve relevantne informacije proračunskom tijelu i Revizorskom sudu te pruža sve dodatne informacije koje oni žele primiti, u pogledu operativnih aspekata Fonda za sarkofag za Černobil koji se odnose na doprinos Zajednice.
   2.   Komisija osigurava da s obzirom na aranžmane o nabavi vezane uz bespovratna sredstva dodijeljena iz sredstava Fonda za sarkofag za Černobil nema diskriminacije između država članica.
   Komisija može od slučaja do slučaja odobriti aranžmane o nabavi s trećim zemljama koje nisu zemlje partneri Tacis-a u interesu projekata koji se odnose na provedbeni plan sarkofaga za Černobil.
   Članak 3.
   U skladu s odjeljkom 2.02. članka II. pravila Fonda za sarkofag za Černobil, doprinos Zajednice je predmet službenog sporazuma o doprinosu između Komisije i EBRD-a.
   Članak 4.
   Komisija na godišnjoj osnovi podnosi Europskom parlamentu i Vijeću izvješće o napretku provedbe Fonda za sarkofag za Černobil.

      Sastavljeno u Bruxellesu 4. prosinca 2006.

            Za Vijeće

            Predsjednik

         L. LUHTANEN

      (1)  Mišljenje od 14. studenoga 2006. (još nije objavljeno u Službenom listu).

      (2)  SL L 171, 17.6.1998., str. 31.

      (3)  SL L 308, 27.11.2001., str. 25.

      (4)  SL L 12, 18.1.2000., str. 1. Uredba kako je izmijenjena Uredbom (EZ) br. 2112/2005 (SL L 344, 27.12.2005., str. 23).

      (5)  SL L 248, 16.9.2002., str. 1.


title: 2007/547/EZ: Odluka Vijeća od 5. lipnja 2007. o potpisivanju i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 120

               HR

               Službeni list Europske unije

               11

         32007D0547

               L 202/25

               SLUŽBENI LIST EUROPSKE UNIJE

         ODLUKA VIJEĆA
   od 5. lipnja 2007.
   o potpisivanju i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2007/547/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 44. stavak 2., članak 47. stavak 2. treću rečenicu te članke 55., 57. stavak 2., 71., 80. stavak 2., 93., 94., 133. i 181.a, zajedno s člankom 300. stavkom 2. prvim podstavkom drugom rečenicom,
   uzimajući u obzir Ugovor o pristupanju Republike Bugarske i Rumunjske, a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Vijeće je 23. listopada 2006. ovlastilo Komisiju da u ime Zajednice i njezinih država članica s Republikom Armenijom vodi pregovore o Protokolu uz Sporazumu o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, kako bi se uzelo u obzir pristupanje Republike Bugarske i Rumunjske Europskoj uniji.

               (2)

               Podložno mogućem kasnijem zaključivanju, Protokol treba potpisati u ime Europskih zajednica i njihovih država članica.

               (3)

               Protokol treba primjenjivati privremeno od 1. siječnja 2007. do dovršetka postupaka za njegovo formalno zaključivanje,

         ODLUČILO JE:
   Članak 1.
   Ovime se u ime Europskih zajednica i njihovih država članica ovlašćuje predsjednik Vijeća da odredi osobu/osobe ovlaštenu/ovlaštene za potpisivanje Protokola uz Sporazumu o partnerstvu i suradnji (SPS) između Europskih zajednica i njihovih država članica, s jedne strane, i Republike Armenije s druge strane, kako bi se uzelo u obzir pristupanje Republike Bugarske i Rumunjske Europskoj uniji, podložno njegovom kasnijem zaključivanju.
   Tekst Protokola priložen je ovoj Odluci (1).
   Članak 2.
   Prije stupanja na snagu, Protokol se primjenjuje privremeno od 1. siječnja 2007.

      Sastavljeno u Luxembourgu 5. lipnja 2007.

            Za Vijeće

            Predsjednik

         P. STEINBRÜCK

      (1)  SL L 202, 3.8.2007., str. 26.